b'\n_START_ARTICLE_\nMonacan Indijanci\n_START_SECTION_\nIme\n_START_PARAGRAPH_\nMogu\xc4\x87e (Hodge, Swanton) iz Algonquian jezika u zna\xc4\x8denju "digging stick," ili "spade."\n_START_SECTION_\nSela\n_START_PARAGRAPH_\nD. I. Bushnell, Jr. navodi sela Massinacack na desnoj obali rijeke James, oko u\xc5\xa1\xc4\x87a Mohawk Creeka; Mohemencho, na ju\xc5\xbenoj obali rijeke James, koje je po istom autoru kasnije poznato kao Monacan Town; Rassawek, blizu mjesta gdje se spajaju James i Rivanna.\n_START_SECTION_\nPovijest\n_START_PARAGRAPH_\nDomovina plemena Monacan nalazi se u podru\xc4\x8dju planina Bear Mountain ve\xc4\x87 nekoliko tisu\xc4\x87a godina, a njihovo porijeklo moglo bi biti u dolini rijeke Ohio, gdje su se prema nekim znanstvenicima formirala plemena porodice Siouan, nakon \xc4\x8dega je do\xc5\xa1lo do seoba na zapad i istok. Monacane prvi susre\xc4\x87e kapetan John Smith 1607. koji istra\xc5\xbeuje rijeku James, a ve\xc4\x87 sljede\xc4\x87e godine posje\xc4\x87uje ih kapetan Christopher Newport koji otkriva dva sela. Kao saveznici Manahoaca bili su i neprijatelji konfederacije Powhatan. Ve\xc4\x87ina ih nestaje u ratovima pa ih je do 1699. preostalo svega 100, a hugenoti zauzimaju njihovo selo Mohemencho. Njihovi ostaci po svoj prilici priklju\xc4\x8duju se Saponima i Tutelima na mjestu Fort Christanna.\n_START_SECTION_\nEtnografija\n_START_PARAGRAPH_\nKultura plemena u savezu Monacana veoma je nalik onoj kod Powhatana, uz tu razliku \xc5\xa1to njihova sela nisu bila za\xc5\xa1ti\xc4\x87ena palisadama, a pripada jugoisto\xc4\x8dnom kulturnom podru\xc4\x8dju. Monacani su kombinirali agrikulturu sa lovom, [ribolov]om i sakupljanjem. \xc5\xbdene su sakupljale orahe, bobice i drugo bilje i vo\xc4\x87e, te uzgajali kukuruz, grah i tikve i neke druge kulture. \xc5\xbdenski posao bila je i izrada predmeta za doma\xc4\x87instvo iz drveta, kostiju, \xc5\xbeivotinjske ko\xc5\xbee i drugih prirodnih materijala koji su i bili dostupni. Mu\xc5\xa1ki posao bio je lov (uklju\xc4\x8duju\xc4\x87i bizona, medvjeda), ribolov i rat. Bavili su se i ko\xc5\xa1ara\xc5\xa1tvom i lon\xc4\x8darstvom a glavna trgova\xc4\x8dka roba bio je bakar koji su trgovali sa drugim plemenima. Sela Monacana imala su i parne kupelji, saune, koje su se nalazile u posebnim kolibama, a do pare su dolazili polijevanjem vode po vru\xc4\x87em ugljenu. Svoje mrtve Monacani su tisu\xc4\x87ama godina sahranjivali u svetim moundima posebno gra\xc4\x91enim za tu svrhu, a izu\xc4\x8davao ih je Dr. Jeffrey Hantman s Virginijskog sveu\xc4\x8dili\xc5\xa1ta.'